3. ลักษณะการประกอบธุรกิจ

3.1 ประวัติความเป็นมา

บริษัท สัมมากร จำกัด (มหาชน) ก่อตั้งมาตั้งแต่ปี 2513 เพื่อดำเนินธุรกิจพัฒนาอสังหาริมทรัพย์
ประเภทบ้านจัดสรรเพื่อการอยู่อาศัยในเขตกรุงเทพมหานคร และปริมณฑล
ส่วนใหญ่เป็นบ้านเดี่ยวพร้อม ที่ดิน นโยบายของบริษัท คือ การจัดสรรสร้างบ้าน
เพื่อขายแก่ผู้มีรายได้ระดับปานกลาง โดยเริ่มโครงการ จัดสรรมาตั้งแต่ปี 2517
ปัจจุบันบริษัทฯมีโครงการที่อยู่ระหว่างดำเนินการ 9 โครงการด้วยกัน

3.2 ภาพรวมการประกอบธุรกิจ

ลักษณะการประกอบธุรกิจของบริษัทจะมุ่งเน้นการสร้างบ้านจัดสรรเป็นชุมชนขนาดกลางมีจำนวน
ตั้งแต่ 200 หลังคาเรือนขึ้นไปจนถึง 500 หลังคาเรือน ซึ่งปัจจุบันมีอยู่ 9 โครงการ คือ
สัมมากรรังสิต คลอง 2 , สัมมากร รังสิต คลอง 7, สัมมากรนิมิตใหม่, สัมมากรมีนบุรีโครงการ
1, สัมมากรมีนบุรีโครงการ2, สัมมากรนครอินทร์, สัมมากรราชพฤกษ์, สัมมากรรามคำแหง
และโครงการ Aqua Divina ถนนรามคำแหง ซอย 94 และจะเปิดขายโครงการใหม่ในปี 2554
อีก 1-2 โครงการ

3.3 นโยบายการดำเนินธุรกิจ

 บริษัทฯมีนโยบายการดำเนินธุรกิจเพื่อการอยู่อาศัยในลักษณะบ้านจัดสรรเป็นหลัก โดยมีลูกค้ากลุ่ม
เป้าหมายส่วนใหญ่ คือ ผู้มีรายได้ระดับปานกลางที่มีความสามารถซื้อบ้าน และที่ดินในระดับราคา
2 - 8 ล้านบาท ขึ้นอยู่กับทำเล สถานที่ตั้ง และสภาพแวดล้อมของโครงการเป็นสำคัญ

 แต่ละโครงการมีแบบบ้านให้ลูกค้าเลือกประมาณ 4 - 5 แบบ
โดยบริษัทฯจะสร้างบ้านตามความต้องการของลูกค้า มีทั้งบ้านที่สร้างตามการจอง บ้านสร้างก่อนขาย
และบ้านที่สร้างเสร็จพร้อมโอน เพื่อให้ลูกค้าได้เลือกสรรตามความเหมาะสมและตามความต้องการ
บ้านแต่ละหลังใช้เวลาในการก่อสร้างประมาณ 6 - 8 เดือน

• บริษัทฯมีนโยบายสร้างบ้านจัดสรรส่วนใหญ่ในเขตกรุงเทพมหานครและเขตปริมณฑล เช่น
จังหวัดนนทบุรีและปทุมธานี ในทำเลที่ดีมีศักยภาพ สาธารณูปโภคพร้อมการคมนาคมสะดวก
เพื่อตอบสนองความต้องการบ้านอยู่อาศัยของผู้บริโภคที่ขยายตัวเพิ่มขึ้น โดยเฉพาะในปี 2554
จะมีการพัฒนา โครงการใหม่และขยายโครงการเดิม
เพื่อให้กิจการของบริษัทฯมีการเจริญเติบโตต่อเนื่องอย่างมีคุณภาพ
รวมทั้งได้มีการพิจารณาจัดทำโครงการเสริม เพื่อเพิ่มรายได้ประเภทค่าเช่าให้มากขึ้น
โดยนำที่ดินด้านหน้าโครงการที่มีความเจริญและชุมชนขยายตัวใหญ่ขึ้นแล้วไปให้บริษัทอื่นเช่า เช่น ทำ
Community Mall ซึ่งถือว่าจะเป็นประโยชน์ที่เอื้อต่อชุมชน
และยังเพิ่มรายได้ค่าเช่าให้กับบริษัทฯเพิ่มขึ้นอีกด้วย

• คุณภาพและมาตรฐานของบ้าน บริษัทฯถือเป็นเรื่องสำคัญอันดับต้นๆ
ที่จะต้องให้ความเอาใจใส่ดูแลเป็นพิเศษ
นอกเหนือจากการดูแลสภาพแวดล้อมโครงการและงานบริการหลังการขาย
เพื่อสร้างความพึงพอใจให้กับลูกค้าและผู้อยู่อาศัย
เพราะความพึงพอใจของลูกค้าที่ซื้อบ้านและอยู่อาศัยในโครงการ มีส่วนสำคัญอย่างมากในการแนะนำ
และชักชวนให้เพื่อนฝูง ญาติมิตรมาเป็นลูกค้าใหม่ของบริษัทฯอย่างต่อเนื่อง

• บริษัทฯมีเป้าหมายที่จะพัฒนากิจการของบริษัทให้เจริญเติบโตอย่างยั่งยืนและมั่นคง
โดยให้ผลตอบแทนในอัตราที่เหมาะสมแก่ผู้ถือหุ้นและผู้เกี่ยวข้องทุกฝ่าย
รวมทั้งการดูแลช่วยเหลือสังคมและผู้ด้อยโอกาสตามควร จึงได้มีแผนการพัฒนาองค์กร
พัฒนาบุคลากรและพัฒนาผลิตภัณฑ์อย่างต่อเนื่อง
โดยเน้นคุณภาพสินค้าด้วยการเพิ่มประสิทธิภาพการควบคุมและดูแลตรวจสอบกระบวนการผลิต
โดยจะผลิตสินค้าที่ตรงตามความต้องการของตลาดและมีต้นทุนที่เหมาะสม
เพื่อให้สามารถแข่งขันกับผู้จัดสรรรายอื่นได้อย่างมีประสิทธิภาพ

การพัฒนาองค์กร 

องค์กรเป็นสิ่งสำคัญที่ต้องมีการปรับปรุงและพัฒนาตลอดเวลา ต้องมีกระบวนการเรียนรู้
และปรับตัวให้ทันยุคทันสมัยและทันกระแสของการเปลี่ยนแปลงทั้งรูปแบบและเทคโนโลยี
ประการสำคัญต้องเป็นองค์กรที่มีเป้าหมาย ชัดเจน
พนักงานทุกคนมีความเข้าใจและพร้อมปฏิบัติเพื่อความสำเร็จขององค์กร
มีการใช้กระบวนการพัฒนาในแนวทางของ BALANCE SCORECARD อย่างต่อเนื่อง
มีการวางเป้าหมาย และกำหนดทิศทางในการพัฒนา มีการกำหนดค่าของ KPI_(S)
เพื่อเป็นหลักเกณฑ์ในการวัดประสิทธิภาพของบุคลากรและผลความสำเร็จขององค์กรอย่างเป็นรูปธรรมพร้อมกันไปด้วย

 การพัฒนาบุคลากร 

ทรัพยากรบุคคลถือเป็นปัจจัยอันสำคัญอย่างยิ่งต่อความสำเร็จขององค์กร
บริษัทฯให้ความสำคัญในการพัฒนาบุคลากรให้มีความรู้ความสามารถและมีศักยภาพสูง
บุคลากรที่ดีถือเป็นทรัพยากรที่มีค่าขององค์กร
เพราะผลงานของบุคลากรที่มีคุณภาพจะช่วยลดความสูญเสีย ลดต้นทุนการผลิต
ลดค่าใช้จ่ายและเพิ่มขีดความสามารถในการแข่งขันให้ สูงขึ้น

บริษัทฯมีเป้าหมายในการส่งเสริมการเรียนรู้และสร้างความพึงพอใจให้แก่ลูกค้าเพิ่มขึ้น
โดยการพัฒนาความคิดและเพิ่มพูนความเข้าใจในธุรกิจให้บุคลากรทุกคน
เพื่อบุคลากรสามารถกำหนดเป้าหมายในการทำงานให้มีความ
สอดคล้องกับกลยุทธ์และเป้าหมายรวมขององค์กรและหน่วยงานต่างๆในองค์กรก็สามารถประเมินศักยภาพของบุคลากรแต่ละคนในหน่วยงานได้

การจะมีทรัพยากรบุคคลที่มีคุณภาพจำเป็นจะต้องมีโครงการฝึกอบรมและพัฒนาบุคลากรให้มีกระบวนความคิดที่ก้าวหน้า
ทันยุคทันสมัยอย่างต่อเนื่องเหมาะสม เพื่อให้บุคลากรเป็นผู้ที่มีความรู้ มีความเข้าใจ มีคุณธรรม
มีจริยธรรม มีความสามารถ มีความสมัครสมานสามัคคี
รู้จักการทำงานเป็นทีมและมีความคิดเป็นกระบวนการ
มีความรับผิดชอบในการปฏิบัติงานตามภาระหน้าที่ของตน
สิ่งเหล่านี้จะเป็นปัจจัยสำคัญในการผลักดันให้กิจการของบริษัทฯเติบโตและมีความเจริญก้าวหน้าได้ทันกับกระแสของการเปลี่ยนแปลงในโลกธุรกิจและตอบสนองความต้องการของผู้บริโภคในโลกของการแข่งขันได้อย่างมั่นคง
และยั่งยืนตลอดไป

3.4 โครงสร้างรายได้

โครงสร้างรายได้ ของบริษัท สัมมากร จำกัด (มหาชน)
ประกอบด้วยรายได้จากการขายบ้านและที่ดินเป็นหลัก ซึ่งในปี 2553 มีสัดส่วนร้อยละ 89.46
ของรายได้รวม นอกจากนั้นก็มีรายได้จากการให้เช่า รายได้จากการการบริการ และรายได้อื่น
โครงสร้างรายได้ในรอบ 3 ปี ที่ผ่านมามีสัดส่วนดังนี้

  -------------------- -------- -------- -------- -------- -------- --------
  ประเภทรายได้          2551              2552              2553     

  หน่วย : ล้านบาท        รายได้    สัดส่วน    รายได้    สัดส่วน    รายได้    สัดส่วน

  การขายบ้านและที่ดิน      603.14   90.71%   815.31   92.03%   719.33   89.46%

  รายได้ค่าบริการ         29.18    4.39%    34.12    3.85%    38.27    4.76%

  รายได้จากการให้เช่า     29.14    4.38%    30.88    3.48%    36.08    4.49%

  รายได้อื่นๆ             3.46     0.52%    5.65     0.64%    10.39    1.29%

  รวมรายได้             664.92   100%     885.95   100%     804.07   100%
  -------------------- -------- -------- -------- -------- -------- --------